Trip 22 May 2003
Trip no. 503
Departure : 22 May 2003 06:42 from Oostende
Arrival : 22 May 2003 11:21 at Oostende
Investigators: Gert Van Hoey, Daniëlle Schram, Danny Peelaers Die frustrasie loop hoog die oomblik wanneer die hengelaar tot die beseffing kom dat nog een van sy stroppe verlore is as gevolg van obstruksies in die water. Hengelaars, oor die algemeen, verkies areas wat verseker dat hulle nie daar sal vas sit nie. Hierdie artikel beoog om die hengelaar in staat te stel om die beste keuse te maak oor die dam waarby hy gaan hengel en verseker te wees dat dit nie net ‘n klomp klein vissies is wat hy gaan vang nie, maar dat sy besluit moontlik die vangs van ‘n leeftyd sal lewer. Ons sal jou hoekom karp meer gereeld in sekere areas eet sodat jy 'n beter insig het oor die Areas wat Karp huisves (Where Do Carp Live) en hoekom jou kanse om daar 'n karp te vang soveel groter is.
Watergras is vir menigde hengelaars niks anders as ‘n irritasie nie, maar vir die hengelaar wat weet en dit al deur die proef gestel het, is dit ‘n oase van waterlewe. Karp word outomaties aangetrek tot watergras oor dit huisvesting is vir klein diertjies soos slakke, mossels, klein vissies en wurms, alles natuurlikke voedsel vir karp, en boonop dien watergras ook as skuiling vir die karp. Die geheim om by watergras te hengel lê daarin dat die hengelaar ‘n opening in die gras moet kry, hierdie opening dui aan op ‘n patrolie roette vir die karp, en dan daarheen gooi of so na as moontlik aan die grasbed te gooi indien nie binne in nie. Dit gaan redelikke geduld verg om in hierdie openinge in te gooi, maar mits jy dit kan reg kry sal die karp met redelike gemak daaruit getrek kan word. Tydens die somermaande sal die karp heeldag in watergras areas gevind kan word en tydens die winter bied die watergras as ‘n uitstekende beginpunt vir enige hengelsessie.
Hoewel waterlelies nie by alle damme voor kom nie, kan dit ‘n goeie populasie karp huisves. Om rede karp klein diertjies soos slakke en larwes van die stammetjies van die lelies af suig, is ‘n gewilde metode wat hengelaars hier gebruik om ‘n boilie, veral een wat lekker ruik en lyk, aan die stammetjie, so 20 cm van die bodem af, vas te maak.Wanneer hierdie metode gebruik word moet die hengelaar gereed staan om so gou moontlik vas te kap, as die karp eers te diep tussen die lelies in is, is jy amper verseker dat jy hom nie weer daar gaan uit kry nie. Die winter maande lewer gewoonlik baie goeie vangste tussen die waterlelies op ten spyte van die vuil bodem, dit is dan tog immers waarvan die karp die meeste hou.
As ons praat van bome en boomstompe, dan verwys ons na struktuurhengel, en hierdie is een van die tipes van hengel waarvan baie hengelaars nie hou nie. Dit word dalk deur baie vermy maar dit is defnitief een van die tipes hengel wat al baie vis gelewer het. Karp kom heel jaar lank in en om boomstompe of bome voor, veral in die winter. Die uitsondering sal wees gedurende paartyd wanneer hulle in die vlak, warm water te vinde is. Hetsy dit ‘n enkele takkie is, of ‘n laning bome, karp hou van struktuur.
‘n Platoe is een van die moeilikste areas om op te spoor, dit word gekenmerk deur ‘n area wat om en by eweredig diep is en ook vlakker is as die res van die dam, maar dit is ook een van die mees dodelikste areas om na te hengel. ‘n Goeie manier om ‘n plato op te spoor is om te kyk waar die karpe aktief hul skouers en kop bo die water uit steek, hulle vlanke word teen die rand van die plato geskuur en so breek hulle dan water, hierdie ritueel word keer op keer herhaal. ‘n Plato lewer altyd baie meer vis in die somer as in die winter, wintermaande keer hulle eerder na dieper en warmer water of neem hulle toevlug in watergras of lelies.
Gedurende paartyd, asook net voor paartyd is stil baaie die beste plekke om by te hengel. Weke of maande kan verby gaan op enige ander tyd van die jaar voor jy ‘n karp daar sal aantref, daar mag moontlik een of twee rondloper visse daar gevang word wanneer hulle territoriaal is tot daardie area, maar buite paartyd is dit eintlik ‘n mors van tyd om daar te probeer. Gedurende paartyd is hierdie die beste plek om te wees.
Veilige areas is daardie plekke in die dam wat karp oor die algemeen beskou as veilig, soos riette, daardie areas waar die hengelaar nie normaalweg in of by hengel nie. Karp is nie dom nie en enige areas wat normaalweg druk ondervind deur hengelaars, is areas wat hulle probeer vermy. Riette hengel is defnitief nie maklik nie, die geheim is om ‘n PVA sakkie binne in die riette in te gooi, die oomblik as die sinker die bodem tref word die lyn so half meter terug getrek en die strik is dan gestel. Op hierdie stadium het jy of die karp laat skrik, of jy het hom uit gelok om te kom ondersoek instel. Moenie bekommerd wees as jy die karp laat skrik het nie, wees net bietjie geduldig want hy sal gou genoeg weer terug kom om die storie van nader te bekyk en dan word hy so gevang.
Waar kan ek as 'n spesie hengelaar my gerei koop?
Alles wat die spesie hengelaar kan nodig kry is beskikbaar by die interesante webwerf.